Jóhanna Sigurðardóttir

Jóhanna Sigurðardóttir (sündinud 4. oktoobril 1942 Reykjavíkis) on Islandi poliitik.

1. veebruarist 2009 kuni 23. maini 2013 oli ta Islandi peaminister.

Enne poliitikukarjääri alustamist töötas Jóhanna Sigurðardóttir stjuardessina. Poliitikasse sattus ta peamiselt tänu aktiivsele ametiühingutööle.

Jóhanna Sigurðardóttir on kuulunud Islandi parlamenti alates 1978. aastast. Ta on Islandi pikima staažiga parlamendiliige. Ta kuulub Sotsiaaldemokraatlikku Allianssi.

Ta on olnud Islandi sotsiaalminister kõigepealt aastatel 1987–1994 ning siis 2007–2009 Geir Haarde valitsuses.

Jóhanna Sigurðardóttir sai peaministriks pärast seda, kui Geir Haarde valitsus jaanuaris 2009 majanduskriisist tingitud rahulolematuse tõttu tagasi astus. Ta on Islandi esimene naispeaminister ja maailma esimene peaminister, kes on lesbi.

 Isiklikku 
1970. aastal abiellus Jóhanna Þorvaldur Steinar Jóhannessoniga."Alþingi – Æviágrip: Jóhanna Sigurðardóttir" (islandi keeles). 2. veebruar 2009. M. 1. (28. febr. 1970) Þorvaldur Steinar Jóhannesson (f. 3. mars 1944) bankastarfsmaður í Reykjavík. Þau skildu. Paaril on kaks poega: Sigurður Egill Þorvaldsson (1972) ja Davíð Steinar Þorvaldsson (1977). Paar lahutas abielu 1987. aastal.

2002. aastal sõlmis Jóhanna tsiviilpartnerluse kirjanik Jónína Leósdóttiriga. 2010. aastal paar abiellus; nad olid esimeste samasooliste abiellujate seas pärast samasooliste abielu seadustamist Islandil.

 Viited 

Kategooria:Islandi peaministrid
Kategooria:Sündinud 1942